Feb 10,2016
డాక్టర్‌ రెడ్డీస్‌ లాభాలు రూ. 579 కోట్లు
హైదరాబాద్‌: ప్రముఖ ఔషధ ఉత్పత్తుల కంపెనీ డాక్టర్‌ రెడ్డీస్‌ ప్రస్తుత ఆర్థిక సంవత్సరం ఏప్రిల్‌- డిసెంబర్‌ త్రైమాసికం (క్యూ3)లో రూ.579.2 కోట్ల నికర లాభాలు సాధించింది. గత ఏడాది ఇదే త్రైమాసికంలో సంస్థ రూ.574.5 కోట్ల లాభాలను నమోదు చేసింది. క్రితం క్యూ3లో రష్యా, సీిఐఎస్‌ దేశాలు, రొమేనియా ప్రాంతాల్లో అమ్మకాలు తగ్గడంతో లాభాలపై ఒత్తిడి పడిందని ఆ కంపెనీ పేర్కొంది.
 ఇదే త్రైమాసికంలో కంపెనీ అమ్మకాలు రూ.3,967.9 కోట్లకు చేరాయి. క్రితం ఆర్థిక సంవత్సరం ఇదే క్యూ3లో రూ.3,843.1 కోట్ల అమ్మకాలు జరిగాయని డాక్టర్‌ రెడ్డీస్‌ ల్యాబరేటరీస్‌ కో ఛైర్మన్‌, సీఈఓ జీవీ ప్రసాద్‌ తెలిపారు. బహుళ సవాళ్లలోనూ త్రైమాసికంలో మెరుగైన ఆర్థిక ఫలితాలను సాధించామని పేర్కొన్నారు. తమ అన్ని కీలక మార్కెట్లలోనూ మంచి ప్రగతిని కనబర్చామన్నారు. మంగళవారం బీఎస్‌ఈలో డాక్టర్‌ రెడ్డీస్‌ షేర్‌ విలువ 3.61 శాతం తగ్గి రూ.2,959.65 వద్ద ముగిసింది.
మీ స్నేహితులకు రికమెండ్ చెయ్యండి